|  |
| --- |
|  |

# Høring vedrørende lov om ændring af lov om leje af erhvervslokaler m.v. (tidsbegrænsning af erhvervslejeaftaler og vurdering af markedslejen)

Erhvervsstyrelsen har udarbejdet vedhæftede forslag til lov om ændring af erhvervslejeloven. Lovforslaget forventes fremsat i Folketinget i oktober 2016.

Formålet med lovforslaget er at styrke konkurrencen i Danmark ved bl.a. at skabe mere gennemsigtighed i reglerne på området.

**Lovforslagets indhold**

Lovforslaget indeholder to hovedelementer. *For det første* et forslag om at indføre en videre mulighed for at tidsbegrænse erhvervslejeaftaler. Forslaget følger af Konkurrence- og Forbrugerstyrelsens analyse om fremtidens detailhandel fra foråret 2014. Der blev som opfølgning på analysen nedsat en arbejdsgruppe. På baggrund af arbejdsgruppens anbefalinger foreslås loven ændret, så der fremadrettet kan indgås tidsbegrænsede lejeaftaler i et videre omfang, end tilfældet er i dag.

*For det andet* indeholder lovforslaget en præcisering af kravet til de oplysninger, der skal fremgå i forbindelse med vurdering af markedslejen i erhvervslejemål, når der anvendes sammenlignelige lejemål.

**Frist for bemærkninger**

Erhvervsstyrelsen skal anmode om eventuelle bemærkninger til lovforslaget senest **onsdag den 10. august 2016, kl. 12.00**.

Bemærkninger skal sendes til [erhvervsregulering@erst.dk](mailto:erhvervsregulering@erst.dk), [julann@erst.dk](file:///C:\Users\b018891\AppData\Local\Microsoft\Windows\Temporary%20Internet%20Files\Content.Outlook\QGNZWF04\julann@erst.dk) og [peterm@erst.dk](mailto:peterm@erst.dk).

Eventuelle spørgsmål kan rettes til fuldmægtig Julia Fjelding på [julann@erst.dk](mailto:julann@erst.dk) eller chefkonsulent Peter Møller på [peterm@erst.dk](file:///C:\Users\b018891\AppData\Local\Microsoft\Windows\Temporary%20Internet%20Files\Content.Outlook\QGNZWF04\peterm@erst.dk).

Med venlig hilsen

Julia Fjelding